Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
IDF, Shin Bet ja rajapoliisin erikoisjoukot ovat jatkaneet -
terrorisminvastaisia toimia osana Operaatio Aallonmurtajaa.
Kuluneella viikolla on pidätetty ainakin 99 epäiltyä terroristia.
Israelin presidentti Isaac Herzog:
Maailma ei saa pysyä vaiti, kun Iran vaatii avoimesti Israelin hävittämistä.
Iranin ulkoministeriö julisti, -
että Yhdysvaltojen unilateralismin ja hegemonian aika on ohi, -
ja että Iran vastustaa Kiinan ja Venäjän rinnalla lännen politiikkaa.
Kaksi israelilaista loukkaantui viime yönä, kun palestiinalaiset asemiehet -
tulittivat heidän autoaan lähellä Nablusta Länsirannalla.
Tapaus sattui, kun viisi israelilaista meni Länsirannan A-alueelle -
Israelin puolustuslaitoksen määräysten vastaisesti -
ja koordinoimatta asiaa etukäteen.
Israel ei vastaa alueen A turvallisuus- ja siviilihallinnosta.
Poliisin mukaan israelilaiset olivat menossa rukoilemaan -
Joosefin haudalle, joka sijaitsee vihamielisellä alueella.
Ultraortodoksikaupunki Bnei Brakista kotoisin olevat israelilaiset -
yrittivät ilmeisesti päästä Israelin turvajoukkojen ohi huomaamatta.
He kääntyivät väärään suuntaan, -
jolloin heidän ajoneuvonsa joutui tulituksen kohteeksi.
He nousivat heti autosta, piiloutuivat tienvarren pensaikkoon -
ja soittivat Israelin poliisin hätänumeroon.
Israelilaisten odottaessa hätääntyneinä -
paikalle saapui palestiinalaisjoukkio.
Nämä sytyttivät israelilaisten auton tuleen, -
ennen kuin Israelin armeijan joukot ehtivät hätiin.
Toinen israelilainen, joka sai keskivaikeita ja vakavia vammoja, -
siirrettiin helikopterilla Rabin Medical Center -sairaalaan.
Toinen, lieviä vammoja saanut israelilainen -
kuljetettiin Tel Ha-Shomerin sairaalaan.
Israelin poliisi pidätti kolme vammoitta selvinnyttä israelilaista -
kuulusteltaviksi siitä, miksi nämä olivat menneet A-alueelle ilman lupaa.
IDF käynnisti ampumahyökkäyksestä vastuussa olevien terroristien etsinnät.
Operaatio Aallonmurtaja jatkuu. IDF, Shin Bet ja rajapoliisin erikoisjoukot -
suorittivat terrorisminvastaisia toimia-
Länsirannan Juudeassa ja Samariassa. Operaation aikana -
yksi palestiinalaisen Islamilainen jihad -järjestön terroristi antautui itse -
Israelin joukoille, kun joukot saartoivat heidän piilopaikkansa -
ja käyttivät niin kutsuttua painekattila-metodia.
Toinen terroristi onnistui pakenemaan paikalta, minkä yhteydessä puhkesi -
väkivaltainen mellakka ja ampumavälikohtaus.
Terroristi saatiin kiinni lyhyen etsinnän jälkeen.
Israelin joukoissa ei tullut henkilövahinkoja.
Puolustusviranomaisten mukaan pidätetyt Islamilaisen jihadin jäsenet -
kuuluivat terrorisoluun, -
joka oli vastuussa viime perjantain ampumaiskusta.
Tiedustelutietojen mukaan -
terroristien tarkoituksena oli tehdä uusi isku hetkenä minä hyvänsä.
IDF:n tiedotusyksikön mukaan viime yön operaatiossa -
pidätettiin yhteensä 12 etsintäkuulutettua miestä, -
mikä nostaa pelkästään kuluneella viikolla pidätettyjen määrän 99:ään.
Sitten Berniin, Sveitsiin. Israelin presidentti Isaac Herzog -
sanoi, että kansainvälinen yhteisö ei saa pysyä vaiti tilanteessa, -
jossa Iran vaatii avoimesti ja julkeasti Israelin hävittämistä.
Sveitsin presidentin Ignazio Cassisin rinnalla puhunut Herzog korosti, -
että Iranin ydinasepyrkimykset pitää estää kaikin tarvittavin keinoin.
Odotamme, että kansakuntien perhe tekee tämän asian täysin selväksi:
Kansainvälinen yhteisö ja maat, -
jotka niin ylpeinä ajavat kansainvälisen rauhan asiaa, -
eivät saisi hyväksyä -
vaatimuksia ja yrityksiä tuhota suvereeni YK:n jäsenvaltio.
Iranin käytökseen ei saa vastata hiljaisuudella.
Iranin toimet eivät saa jäädä rankaisematta. Ja mikä tärkeintä, -
tällaiselle valtiolle ei pidä suoda ydinasevalmiuksia.
Irania on estettävä hankkimasta tällaisia valmiuksia -
kaikin tarvittavin keinoin.
Vastauksena israelilaisen toimittajan kysymykseen Herzog korosti, -
että Israel ei voi hyväksyä kansainvälisen yhteisön hiljaisuutta.
Israel ei voi hyväksyä tilannetta, jossa YK:n jäsenvaltio vaatii sen tuhoa.
Maailmassa ei ole toista tapausta, -
jossa yksi maa vaatisi toisen maan hävittämistä, ja silti elämä jatkuu -
kuin mitään ei olisi tapahtunut moraalin ja diplomatian saralla.
Iranin kanssa neuvotellaan sopimusta, jota olen kritisoinut voimakkaasti.
Presidentti Herzog vastasi myös -
Iranin presidentti Ibrahim Raisin kommentteihin.
Raisin mukaan Iran ei suostu elvyttä- mään vuoden 2015 ydinsopimusta, -
ellei IAEA lopeta tutkimuksia, jotka koskevat ydinhiukkasia, -
joita IAEA:n tarkastajat ovat löytäneet Iranin salassa pitämistä paikoista.
Iran on toimillaan rikkonut ydinsulku- sopimukseen kuuluvia sitoumuksiaan.
Iranin presidentin tämänpäiväinen lausunto on harvinaisen selvä.
Siinä todetaan: "Emme kunnioita -
Kansainvälisen atomienergiajärjestön (IAEA) itsenäisyyttä -
tutkia keskeneräisiä tapauksia." Nämä tapaukset liittyvät -
IAEA:n tarkastajien löytämiin rikastetun uraanin jäänteisiin.
Pyydämme kansainvälistä yhteisöä ― myös täältä Sveitsistä, -
joka on kansainvälisen lain, järjestyksen ja yhteisön lojaali jäsen ―
tekemään kaikkensa, jotta IAEA:n riippumattomuus säilyy -
eikä Iran saa milloinkaan käsiinsä ydinaseita.
Presidentti Herzog kehotti Sveitsiä ― joka on IAEA:n johtokunnan -
ja pian myös YK:n turvallisuusneuvoston jäsen ―
varmistamaan, -
että IAEA:n riippumattomuus säilyy eikä järjestöä ohjailla poliittisesti.
Herra presidentti, -
Sveitsi on YK:n jäsenmaa ja turvallisuusneuvoston tuleva jäsen, -
jonka ehdokkuudelle Israel antoi mielihyvin tukensa.
Sveitsi kuuluu myös IAEA:n johtokuntaan.
Sveitsillä on strateginen asema.
IAEA:n riippumattomuus on ratkaisevan tärkeä asia.
Siitä on pidettävä tiukasti kiinni, -
samoin IAEA:n mahdollisuuksista tutkia Iranin ydinalan rikkomuksia.
Kuten TV7 uutisoi eilen, Iran kieltäytyy elvyttämästä ydinsopimusta, -
ellei IAEA keskeytä avoimia tutkimuksiaan. Tästä näyttää tulleen -
viimeinen este Iranin ja P5+1-maiden välisissä neuvotteluissa, -
nyt kun sisäisen paineen Iranin hallintoa kohtaan kerrotaan kasvavan-
maan taloustilanteen heikentyessä.
Niiden, jotka ovat hylänneet sitoumuksensa, -
pitäisi palata ja täyttää velvoitteensa.
He lupasivat poistaa pakotteet Iranilta, mutta eivät ole pitäneet lupaustaan.
Meidän painopisteemme näissä neuvotteluissa on -
pakotteiden purkaminen.
Bidenin hallinto on Israelille antamiensa lupausten mukaisesti -
halukas elvyttämään ydinsopimuksen vain siinä tapauksessa, -
että Iran antaa teknisesti uskottavia selityksiä IAEA:n tutkimuksiin.
Vastaukset pitäisi antaa ennen sopimuksen toimeenpanoa, -
jonka ajankohtaa ei ole vielä päätetty.
Uutistoimisto Reutersille nimettömänä puhunut yhdysvaltalaisvirkamies -
kertoi, että ellei Iran tee yhteistyötä IAEA:n kanssa -
määräaikaan mennessä, Iranilla on edessään valinta:
joko se lykkää tai jopa luopuu odotetuista pakotehelpotuksista -
tai toimeenpanee sopimuksen tutkimusten jatkumisesta huolimatta.
Iranin hallitus pitää kuitenkin kiinni siitä, -
että vaikka se perehtyy parhaillaan USA:n vastaukseen, -
Yhdysvaltojen pitäisi joka tapauksessa myöntyä Iranin vaatimuksiin, -
jotta maa suostuu elvyttämään vuoden 2015 ydinsopimuksen.
Lopullisesta sopimuksesta voi tulla kestävä, -
jos kaikki osapuolet noudattavat velvoitteitaan.
Iran tarkastelee ja harkitsee sopimustekstiä siinä toivossa, -
että voisi ottaa uuden askeleen eteenpäin.
Odotamme muilta osapuolilta, erityisesti Yhdysvaltain hallitukselta,-
rakentavaa ja vastuullista asennetta neuvotteluissa.
Tyydyttääkseen kiinalaisyleisöä Iranin ulkoministeriön tiedottaja julisti myös,
että Yhdysvaltojen unilateralismin ja hegemonian aika on ohi, -
ja että Iran vastustaa Kiinan ja Venäjän rinnalla lännen politiikkaa.
Kiitos seurasta.
Muistuttaisimme, että TV7 Israel toimii lahjoitusten varassa.
Jos tuotantomme on siunannut sinua,-
pyydämme harkitsemaan lahjoittamista, -
mikä mahdollistaa toimintamme jatkumisen.
Kannustan rukoilemaan vainottujen veljiemme ja sisartemme puolesta.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua iltaa! Huomiseen.